CELEX: 
Language: mt
Date: 2020-11-06 00:00:00
Title: REGOLAMENT DELEGAT TAL-KUMMISSJONI (UE) .../... li jemenda r-Regolament Delegat (UE) 2019/1122 fir-rigward tal-funzjonament tar-Reġistru tal-Unjoni skont ir-Regolament (UE) 2018/841 tal-Parlament Ewropew u tal-Kunsill

MEMORANDUM TA’ SPJEGAZZJONI
            
            
               1.IL-KUNTEST TAL-ATT DELEGAT
            
            
               Ir-Regolament LULUCF
                  1
                ġie adottat fit-30 ta’ Mejju 2018. Huwa jistabbilixxi, għall-ewwel darba, impenn fis-settur tal-LULUCF bħala parti mill-impenn kumplessiv tal-Unjoni għat-tnaqqis tal-emissjonijiet ta’ gassijiet b’effett ta’ serra: l-Artikolu 4 tar-Regolament LULUCF jesiġi li l-Istati Membri jiżguraw li l-emissjonijiet kontabbilizzati tagħhom ma jaqbżux l-assorbimenti fis-settur tal-LULUCF (l-impenn “bla debitu”). Ir-Regolament dwar il-LULUCF jiffaċilita l-issodisfar tal-impenn “bla debitu” billi jippermetti lill-Istati Membri jużaw il-flessibbiltajiet fis-settur tal-LULUCF u mal-ESR
                  2
               . L-Istati Membri, li ma jistgħux jibbilanċjaw l-emissjonijiet tagħhom f’kategorija waħda ta’ kontabbiltà tal-art permezz tal-assorbimenti f’kategorija oħra ta’ kontabbiltà tal-art, jistgħu jixtru l-assorbimenti żejda mingħand Stati Membri oħrajn; b’mod alternattiv, huma jistgħu jużaw l-allokazzjonijiet tagħhom skont l-ESR għal dan l-iskop. Bl-istess mod, l-Istati Membri li jikkontabbilizzaw id-debiti f’art forestali ġestita jistgħu jużaw il-flessibbiltà għall-art forestali ġestita, taħt ċerti kundizzjonijiet. Fl-aħħar nett, l-Istati Membri jistgħu jċaqilqu l-assorbimenti żejda tagħhom sabiex jissodisfaw l-impenji tagħhom skont l-ESR, għal darba oħra taħt ċerti kundizzjonijiet, jew, b’mod alternattiv, jistgħu jfaddlu l-assorbimenti żejda bejn il-perjodi ta’ konformità. Ir-Regolament dwar il-LULUCF jesiġi li s-sistema ta’ kontabbiltà speċifika tal-Unjoni tiġi implimentata permezz tar-Reġistru tal-Unjoni: 
            
            
               Ir-Regolament ġdid dwar ir-Reġistru, ir-Regolament dwar l-ESR u r-Regolament dwar il-LULUCF għandhom jinqraw flimkien mar-Regolament dwar il-Governanza tal-Unjoni tal-Enerġija
                  3
               , li fl-Artikolu 37 jistabbilixxi ż-żmien taċ-ċikli ta’ konformità. Dawn iċ-ċikli għandhom jibdew wara r-reviżjoni komprensiva tad-data tal-inventarju nazzjonali, jiġifieri fl-2027 għall-perjodu 2021-2025, u fl-2032 għall-perjodu 2026-2030.
            
            
               2.KONSULTAZZJONIJIET QABEL L-ADOZZJONI TAL-ATT
            
            
               Il-Kummissjoni waqqfet il-Grupp ta’ Esperti tal-Politika dwar it-Tibdil fil-Klima fis-27 ta’ Marzu 2018. Għat-tħejjija ta’ dan ir-Regolament Delegat, saru laqgħat tal-Grupp ta’ Esperti tal-Politika dwar it-Tibdil fil-Klima fit-3 ta’ April 2018, fit-18 ta’ Mejju 2018, fil-11 u t-12 ta’ Ġunju 2018 u fit-3 ta’ Lulju 2018.
            
            
               Id-dokumenti rilevanti għal-laqgħat ġew trażmessi simultanjament lill-Parlament Ewropew u lill-Kunsill, kif previst fil-Fehim Komuni dwar l-Atti Delegati anness mal-Ftehim Interistituzzjonali dwar it-Tfassil Aħjar tal-Liġijiet
                  4
               . L-osservazzjonijiet espressi mill-grupp ta’ esperti tqiesu fit-tħejjija tal-abbozz ta’ Regolament Delegat.
            
            
               Barra minn hekk, il-feedback online dwar it-test tar-Regolament Delegat inġabar fuq il-Portal tar-Regolamentazzjoni Aħjar għal erba’ ġimgħat bejn id-9 ta’ Jannar u s-6 ta’ Frar 2019. Ingħataw 3 kontribuzzjonijiet, kollha minn awtoritajiet pubbliċi. Il-kummenti li waslu kellhom argumenti jew informazzjoni simili għal dik li diġà tressqet waqt id-diskussjonijiet estensivi li saru fil-Grupp tal-Esperti dwar il-Politika dwar it-Tibdil fil-Klima, u għalhekk il-Kummissjoni żammet it-test tar-Regolament Delegat.
            
            
               3.ELEMENTI ĠURIDIĊI TAL-ATT DELEGAT
            
            
               Il-Kapitolu “Tranżazzjonijiet skont ir-Regolament (UE) 2018/841” jistabbilixxi r-regoli li jippermettu l-implimentazzjoni tal-konformità tal-LULUCF permezz tar-Reġistru tal-Unjoni. L-Artikoli 59t sa 59zb jipprevedu r-regoli li jirregolaw l-introduzzjoni fil-Kontijiet ta’ Konformità tal-LULUCF tad-data riveduta dwar l-emissjonijiet tal-gassijiet b’effett ta’ serra, il-kalkolu tal-bilanċ u d-determinazzjoni tal-figura tal-istatus ta’ konformità għall-Kont ta’ Konformità tal-LULUCF għal kull Stat Membru għal kull perjodu ta’ konformità tal-LULUCF u għall-applikazzjoni ta’ azzjonijiet korrettivi skont l-Artikoli 11(2) u 15(2) tar-Regolament dwar il-LULUCF. Barra minn hekk, l-Artikoli 59x sa 59z ta’ dan il-Kapitolu jistabbilixxu r-regoli li għandhom l-għan li jiżguraw il-kontabbiltà preċiża tat-tranżazzjonijiet relatati mal-eżerċitar tal-flessibbiltajiet ipprovduti fl-Artikoli 11 sa 13 tar-Regolament dwar il-LULUCF. B’mod partikolari, l-Artikoli 59w u 59x jistabbilixxu r-regoli għall-ħruġ tal-unitajiet ta’ mitigazzjoni tal-art u għat-trasferiment ta’ tali unitajiet bejn il-Kontijiet ta’ Konformità tal-LULUCF u bejn il-Kontijiet ta’ Konformità tal-LULUCF u l-Kontijiet ta’ Konformità tal-ESR. L-Artikoli 59y u 59z, flimkien mal-Anness XIV, jistabbilixxu r-regoli meħtieġa għall-implimentazzjoni tal-flessibbiltà tal-art forestali ġestita skont l-Artikolu 13 tar-Regolament dwar il-LULUCF. L-Anness XIII jinkludi r-rekwiżit li l-informazzjoni relatata mal-LULUCF tiġi magħmula disponibbli għall-pubbliku.
            
            
               REGOLAMENT DELEGAT TAL-KUMMISSJONI (UE) .../...
            
            
               ta’ 6.11.2020
            
            
               li jemenda r-Regolament Delegat (UE) 2019/1122 fir-rigward tal-funzjonament tar-Reġistru tal-Unjoni skont ir-Regolament (UE) 2018/841 tal-Parlament Ewropew u tal-Kunsill
            
            
               IL-KUMMISSJONI EWROPEA,
            
            
               Wara li kkunsidrat it-Trattat dwar il-Funzjonament tal-Unjoni Ewropea,
            
            
               Wara li kkunsidrat ir-Regolament (UE) 2018/841 tal-Parlament Ewropew u tal-Kunsill tat-30 ta’ Mejju 2018 dwar l-inklużjoni tal-emissjonijiet u l-assorbimenti ta’ gassijiet serra minn użu tal-art, tibdil fl-użu tal-art u l-forestrija fil-qafas ta’ politika għall-klima u l-enerġija għall-2030, u li jemenda r-Regolament (UE) Nru 525/2013 u d-Deċiżjoni Nru 529/2013/UE
                  5
               , u b’mod partikolari l-Artikolu 15(1) tiegħu,  
            
            
               Billi:
            
            
               (1)Ir-Regolament Delegat tal-Kummissjoni (UE) 2019/ 1122 
                  6
                jistabbilixxi r-regoli għall-funzjonament tar-Reġistru tal-Unjoni, stabbilit skont id-Direttiva 2003/87/KE tal-Parlament Ewropew u tal-Kunsill
                  7
               .
            
            
               (2)Ir-regoli tar-Reġistru tal-Unjoni għandhom jiġu adattati sabiex jippermettu r-reġistrazzjoni tal-kwantitajiet ta’ emissjonijiet u assorbimenti kontabbilizzati skont ir-Regolament (UE) 2018/841 u sabiex jiżguraw il-kontabbiltà preċiża tat-tranżazzjonijiet relatati mal-eżerċitar tal-flessibbiltajiet ipprovduti fl-Artikoli 11, 12 u 13 ta’ dak ir-Regolament. Barra minn hekk, ir-Reġistru tal-Unjoni għandu jiżgura li ma jkunx hemm trasferimenti li jkunu inkompatibbli mal-obbligi li jirriżultaw mir-Regolament (UE) 2018/841.
            
         
         
            
               (3)Kont ta’ Konformità wieħed għall-emissjonijiet u l-assorbimenti ta’ gassijiet b’effett ta’ serra mill-użu tal-art, it-tibdil fl-użu tal-art u l-forestrija (“Kont ta’ Konformità tal-LULUCF”) għandu jinħoloq għal kull Stat Membru u l-kwantità ta’ emissjonijiet u assorbimenti kontabbilizzati għal kull kategorija ta’ kontabbiltà tal-art għandha tiġi rreġistrata f’dak il-kont. Meta l-bilanċ tal-Kont ta’ Konformità tal-LULUCF tal-Istat Membru jkun pożittiv, ir-Reġistru tal-Unjoni għandu joħroġ Unitajiet ta’ Mitigazzjoni tal-Art fil-Kont ta’ Konformità tal-LULUCF ta’ dak l-Istat Membru fil-kwantitajiet iddeterminati skont l-Artikolu 4 tar-Regolament (UE) 2018/841. L-Unitajiet ta’ Mitigazzjoni tal-Art għandhom jinżammu biss fil-Kontijiet ta’ Konformità tal-LULUCF tal-Istati Membri fir-Reġistru tal-Unjoni u t-trasferiment tagħhom għandu jkun permess, taħt ċerti kundizzjonijiet u fuq talba tal-Istat Membru, għall-Kont ta’ Konformità tiegħu għal konformità mal-obbligi skont ir-Regolament (UE) 2018/842
                  8
                (Kont ta’ Konformità tal-ESR).
            
            
               (4)Sabiex ikun possibbli l-użu tal-flessibbiltà tal-art forestali ġestita skont l-Artikolu 13 tar-Regolament (UE) 2018/841, għandhom jinħolqu allokazzjonijiet għall-flessibbiltà tal-art forestali ġestita fir-Reġistru tal-Unjoni. L-allokazzjonijiet għall-flessibbiltà tal-art forestali ġestita għandhom jiġu rreġistrati fil-kont tal-Unjoni maħluq għal dak l-iskop u għandu jkun possibbli li jsiru t-trasferimenti ta’ dawn l-allokazzjonijiet meta jiġu ssodisfati l-kundizzjonijiet stabbiliti fl-Artikolu 13 tar-Regolament (UE) 2018/841.
            
            
               (5)Ir-Reġistru tal-Unjoni għandu jippermetti wkoll l-implimentazzjoni tal-kontrolli ta’ konformità skont ir-Regolament (UE) 2018/841 billi jipprovdi l-proċessi għall-introduzzjoni fil-Kontijiet ta’ Konformità tal-LULUCF tad-data riveduta dwar l-emissjonijiet ta’ gassijiet b’effett ta’ serra, id-determinazzjoni tal-figura tal-istatus ta’ konformità għall-Kont ta’ Konformità tal-LULUCF għal kull Stat Membru għal kull perjodu ta’ konformità previst fir-Regolament (UE) Nru 2018/841, u għall-applikazzjoni ta’ azzjonijiet korrettivi skont l-Artikoli 11(2) u 15(2) tar-Regolament (UE) 2018/841.
            
            
               (6)Għalhekk, ir-Regolament Delegat (UE) 2019/1122 jenħtieġ li jiġi emendat skont dan,
            
            
               ADOTTAT DAN IR-REGOLAMENT:
            
            
               Artikolu 1
            
            
               Ir-Regolament Delegat (UE) 2019/1122 huwa emendat kif ġej:
            
            
               (1)fil-konsiderazzjonijiet, jiżdied it-test li ġej:
            
            
               “Wara li kkunsidrat ir-Regolament (UE) 2018/841 tal-Parlament Ewropew u tal-Kunsill tat-30 ta’ Mejju 2018 dwar l-inklużjoni tal-emissjonijiet u l-assorbimenti ta’ gassijiet serra minn użu tal-art, tibdil fl-użu tal-art u l-forestrija fil-qafas ta’ politika għall-klima u l-enerġija għall-2030, u li jemenda r-Regolament (UE) Nru 525/2013 u d-Deċiżjoni Nru 529/2013/UE*, u b’mod partikolari l-Artikolu 15(1) tiegħu,
            
            
               _________________________
            
            
               * ĠU L 156, 19.6.2018, p. 1.”; 
            
            
               (2)fl-Artikolu 2, jiżdied il-paragrafu li ġej:
            
            
               “Dan ir-Regolament japplika wkoll għall-emissjonijiet u l-assorbimenti rreġistrati, u għall-unitajiet maħruġa skont l-Artikolu 15 tar-Regolament (UE) 2018/841.”;
            
            
               (3)L-Artikolu 3 huwa emendat kif ġej:
            
            
               (a)il-punt (12) huwa sostitwit b’dan li ġej:
            
            
               “(12) “tranżazzjoni” tfisser proċess fir-Reġistru tal-Unjoni li jinvolvi t-trasferiment ta’ kwota, unità annwali għall-allokazzjoni tal-emissjonijiet, unità ta’ mitigazzjoni tal-art jew allokazzjoni għall-flessibbiltà tal-art forestali ġestita minn kont wieħed għal kont ieħor;”;
            
            
               (b)jiżdiedu l-punti (25), (26) u (27) li ġejjin:
            
            
               “(25) “perjodu ta’ konformità tal-użu tal-art, it-tibdil fl-użu tal-art u l-forestrija” (“perjodu ta’ konformità tal-LULUCF”) ifisser perjodu ta’ ħames snin, mill-1 ta’ Jannar 2021 sal-31 ta’ Diċembru 2025 jew mill-1 ta’ Jannar 2026 sal-31 ta’ Diċembru 2030, li matulu l-Istati Membri għandhom jikkontabilizzaw l-emissjonijiet u l-assorbimenti tal-gassijiet b’effett ta’ serra li jseħħu fil-kategoriji ta’ kontabbiltà tal-art imsemmija fl-Artikolu 2 tar-Regolament (UE) 2018/841;
            
            
               (26) “unità ta’ mitigazzjoni tal-art” tfisser assorbiment żejjed fi Stat Membru ddeterminat skont l-Artikolu 4 tar-Regolament (UE) 2018/841 ugwali għal tunnellata waħda ta’ ekwivalenti għal diossidu tal-karbonju;
            
            
               (27) “allokazzjoni għall-flessibbiltà tal-art forestali ġestita” tfisser subdiviżjoni ta’ ammont ta’ kumpens massimu disponibbli għall-Istati Membri taħt il-flessibbiltà tal-art forestali ġestita kif iddeterminat fl-Anness VII għar-Regolament (UE) 2018/841 ugwali għal tunnellata waħda ta’ ekwivalenti għal diossidu tal-karbonju.”; 
            
         
         
            
               (4)fl-Artikolu 4, il-paragrafu 2 huwa sostitwit b’dan li ġej:
            
            
               “2. L-Istati Membri għandhom jużaw ir-Reġistru tal-Unjoni għall-finijiet tal-issodisfar tal-obbligi tagħhom skont l-Artikolu 19 tad-Direttiva 2003/87/KE, l-Artikolu 12 tar-Regolament (UE) 2018/842 tal-Parlament Ewropew u tal-Kunsill u l-Artikolu 15 tar-Regolament (UE) 2018/841. Ir-Reġistru tal-Unjoni għandu jipprovdi lill-amministraturi nazzjonali u lid-detenturi tal-kontijiet bil-proċessi stabbiliti f’dan ir-Regolament.”;
            
            
               (5)fl-Artikolu 7, il-paragrafu 5 huwa sostitwit b’dan li ġej:
            
            
               “5. L-amministratur ċentrali, l-awtoritajiet kompetenti u l-amministraturi nazzjonali għandhom iwettqu biss il-proċessi meħtieġa sabiex iwettqu l-funzjonijiet rispettivi tagħhom f’konformità mad-Direttiva 2003/87/KE u mar-Regolamenti (UE) 2018/842 u (UE) 2018/841.”;
            
            
               (6)L-Artikolu 12 huwa sostitwit b’dan li ġej:
            
            
               “Artikolu 12
                  Ftuħ ta’ kontijiet amministrati mill-amministratur ċentrali
            
            
               1. L-amministratur ċentrali għandu jiftaħ il-kontijiet kollha tal-ġestjoni tal-ETS fir-Reġistru tal-Unjoni, il-Kont ta’ Kwantità Totali ta’ AEA tal-UE, il-Kont ta’ Tħassir skont ir-Regolament (UE) 2018/842 (“il-Kont ta’ Tħassir tal-ESR”), il-Kont ta’ Kwantità Totali ta’ AEA tal-Anness II tal-UE, il-Kont ta’ Riżerva ta’ Sikurezza tal-ESR tal-UE, Kont ta’ Konformità wieħed tal-ESR għal kull Stat Membru għal kull sena tal-perjodu ta’ konformità, il-Kont ta’ Konformità tal-Unjoni għall-emissjonijiet ta’ gassijiet b’effett ta’ serra u l-assorbimenti mill-użu tal-art, il-bidla fl-użu tal-art u l-forestrija (“Kont ta’ Konformità ta’ LULUCF tal-UE”), il-Kont ta’ Tħassir ta’ LULUCF tal-UE, il-Kont ta’ Kwantità Totali ta’ Allokazzjonijiet għall-Flessibbiltà tal-Art ta’ Foresti Ġestit mill-Unjoni (“Kont ta’ Kwantità Totali ta’ MFLFA tal-UE”) u Kont ta’ Konformità ta’ LULUCF wieħed għal kull Stat Membru għal kull perjodu ta’ konformità ta’ LULUCF. 
            
            
               2. L-amministratur nazzjonali maħtur skont l-Artikolu 7(1) għandu jaġixxi bħala rappreżentant awtorizzat tal-Kontijiet ta’ Konformità tal-ESR u tal-Kontijiet ta’ Konformità ta’ LULUCF.”;
            
            
               (7)jiddaħħal l-Artikolu 27b li ġej:
            
            
               “Artikolu 27b
            
            
               Għeluq tal-Kont ta’ Konformità ta’ LULUCF
            
            
               1. L-amministratur ċentrali għandu jagħlaq Kont ta’ Konformità ta’ LULUCF mhux aktar kmieni minn xahar wara d-determinazzjoni tal-figura tal-istatus ta’ konformità għal dak il-kont skont l-Artikolu 59za u wara li jagħti notifika minn qabel lid-detentur tal-kont.
            
            
               2. L-amministratur ċentrali għandu jiżgura li r-Reġistru tal-Unjoni jwettaq trasferiment tal-unitajiet ta’ mitigazzjoni tal-art (LMUs), tal-AEAs jew tal-allokazzjonijiet ta’ flessibbiltà għall-art forestali ġestita kollha li jifdal mill-Kontijiet ta’ Konformità ta’ LULUCF tal-Istat Membru, li jkunu pożittivi fl-għeluq, għall-Kont ta’ Tħassir ta’ LULUCF tal-UE.”;
            
            
               (8)Fit-Titolu IIA, jiżdied il-Kapitolu li ġej:
            
            
               “KAPITOLU 2 
            
            
               Tranżazzjonijiet skont ir-Regolament (UE) 2018/841
            
            
               Artikolu 59t
                  Introduzzjoni tad-data rilevanti tal-LULUCF
               
            
               1. B’mod f’waqtu, mad-disponibbiltà tad-data rilevanti riveduta dwar l-emissjonijiet ta’ gassijiet b’effett ta’ serra għal perjodu ta’ konformità partikolari fl-2027 u fl-2032 rispettivament, l-amministratur ċentrali għandu jdaħħal, fil-Kont ta’ Konformità ta’ LULUCF tal-Istat Membru, il-kwantitajiet ta’ emissjonijiet kontabbilizzati jew assorbimenti kontabbilizzati f’kull kategorija ta’ kontabbiltà tal-art imsemmija fl-Artikolu 2 tar-Regolament (UE) 2018/841 għal perjodu ta’ konformità ta’ LULUCF korrispondenti. 
            
            
               2. L-amministratur ċentrali għandu jdaħħal ukoll is-somma tal-emissjonijiet kontabbilizzati totali u tal-assorbimenti kontabbilizzati totali fil-kategoriji kollha ta’ kontabbiltà tal-art fl-Istati Membri kollha għal perjodu ta’ konformità partikolari fil-Kont ta’ Konformità ta’ LULUCF tal-UE.
            
            
               Artikolu 59u
                  Kalkolu tal-bilanċ tal-Istati Membri u tal-Kontijiet ta’ Konformità ta’ LULUCF tal-UE
            
         
         
            
               Mal-introduzzjoni tad-data rilevanti ta’ LULUCF skont l-Artikolu 59t, l-amministratur ċentrali għandu jiżgura li r-Reġistru tal-Unjoni jikkalkula l-bilanċ tal-Istati Membri u l-Kontijiet ta’ Konformità ta’ LULUCF tal-UE billi jnaqqas il-kwantità totali ta’ emissjonijiet fil-Kont ta’ Konformità ta’ LULUCF rispettiv mill-kwantità totali ta’ assorbimenti fl-istess Kont ta’ Konformità ta’ LULUCF.
            
            
               Artikolu 59v
                  Il-ħolqien ta’ LMUs
            
            
               1. Meta l-bilanċ tal-Kont ta’ Konformità ta’ LULUCF tal-Istat Membru kkalkolat skont l-Artikolu 59u jkun pożittiv, l-amministratur ċentrali għandu joħloq fil-Kont ta’ Konformità ta’ LULUCF ta’ dak l-Istat Membru għadd ta’ LMUs li jikkorrispondu għall-kwantità ta’ assorbimenti żejda. 
            
            
               2. L-LMUs għandhom ikunu eliġibbli biss sabiex jiġu ttrasferiti għal Kontijiet ta’ Konformità ta’ LULUCF oħrajn skont il-kundizzjonijiet stipulati fl-Artikoli 11 u 12 tar-Regolament (UE) 2018/841, u għall-Kont ta’ Konformità tal-ESR tal-Istat Membru kkonċernat skont il-kundizzjonijiet stipulati fl-Artikolu 59k ta’ dan ir-Regolament. 
            
            
               Artikolu 59w
                  Trasferimenti ta’ LMUs bejn il-Kontijiet ta’ Konformità ta’ LULUCF
            
            
               1. L-amministratur ċentrali għandu jiżgura li, fuq talba ta’ Stat Membru li għandu LMUs, ir-Reġistru tal-Unjoni jittrasferixxi kwantità rikjesta ta’ LMUs mill-Kont ta’ Konformità ta’ LULUCF tal-Istat Membru rikjedenti għal kwalunkwe wieħed mill-kontijiet li ġejjin:
            
            
               (a)il-Kont ta’ Konformità ta’ LULUCF ta’ dak l-Istat Membru li jikkorrispondi għat-tieni perjodu ta’ konformità ta’ LULUCF;  
            
            
               (b)il-Kont ta’ Konformità ta’ LULUCF ta’ Stat Membru ieħor. 
            
            
               2. It-trasferimenti msemmija fil-paragrafu 1 ma għandhomx jitwettqu meta t-talba tal-Istat Membru tiġi sottomessa wara d-determinazzjoni tal-figura tal-istatus ta’ konformità għall-perjodu ta’ konformità partikolari. 
                     
            
            
               3. L-amministratur ċentrali għandu jiżgura li l-LMUs ittrasferiti f’konformità mal-paragrafu 1(b) ta’ dan l-Artikolu jintużaw biss għall-fini tal-issodisfar tal-obbligi tal-Istati Membri riċevituri skont l-Artikolu 4 tar-Regolament (UE) 2018/841. Ir-Reġistru tal-Unjoni għandu jimblokka kwalunkwe trasferiment sussegwenti tal-LMUs mill-Kont ta’ Konformità ta’ LULUCF tal-Istat Membru riċeventi fil-Kont ta’ Konformità tal-ESR tiegħu.
            
            
               Artikolu 59x
                  Trasferimenti ta’ LMUs u AEAs bejn il-Kontijiet ta’ Konformità ta’ LULUCF u l-Kontijiet ta’ Konformità tal-ESR
            
            
               1. L-amministratur ċentrali għandu jiżgura li r-Reġistru tal-Unjoni jidentifika u juri, fil-Kont ta’ Konformità ta’ LULUCF tal-Istat Membru li għandu LMUs, il-kwantità ta’ LMUs eliġibbli għat-trasferiment għall-Kont ta’ Konformità tal-ESR ta’ dak l-Istat Membru billi jnaqqas l-LMUs li joriġinaw mill-kategoriji tal-kontabbiltà li mhumiex eliġibbli skont l-Artikolu 7 tar-Regolament (UE) 2018/842 mill-kwantità totali ta’ LMUs fl-istess Kont ta’ Konformità ta’ LULUCF.
            
            
               2. L-amministratur ċentrali għandu jiżgura li, fuq talba ta’ Stat Membru li għandu LMUs, ir-Reġistru tal-Unjoni jittrasferixxi kwantità rikjesta ta’ LMUs mill-Kont ta’ Konformità ta’ LULUCF tal-Istat Membru rikjedenti għall-Kont ta’ Konformità tal-ESR tiegħu. Tali trasferiment ma għandux jitwettaq meta ma jiġux issodisfati l-kundizzjonijiet stipulati fl-Artikolu 59k.
            
            
               3. Meta l-bilanċ tal-Kont ta’ Konformità ta’ LULUCF tal-Istat Membru kkalkolat skont l-Artikolu 59u jkun negattiv, l-amministratur ċentrali għandu jiżgura li, fuq talba ta’ dak l-Istat Membru, ir-Reġistru tal-Unjoni jittrasferixxi kwantità rikjesta ta’ AEAs minn kwalunkwe Kont ta’ Konformità tal-ESR tal-Istat Membru rikjedenti għall-Kont ta’ Konformità ta’ LULUCF. Tali trasferiment ma għandu jitwettaq fl-ebda wieħed mill-każijiet li ġejjin:
            
            
               (a)l-Istat Membru jkun talab li jittrasferixxi ammont ta’ AEAs li jaqbżu l-ammont meħtieġ sabiex il-bilanċ tal-Kont ta’ Konformità ta’ LULUCF li jikkorrispondi għal perjodu ta’ konformità ta’ LULUCF partikolari ta’ dak l-Istat Membru kkalkolat skont l-Artikolu 59u jinġieb għal 0; 
            
            
               (b)it-talba tal-Istat Membru tiġi sottomessa wara d-determinazzjoni tal-figura tal-istatus ta’ konformità għall-perjodu ta’ konformità partikolari; 
            
            
               (c)l-istatus tal-Kont ta’ Konformità tal-ESR ikkonċernat ma jippermettix it-trasferiment.
            
            
               4. L-amministratur ċentrali għandu jiżgura li l-AEAs ittrasferiti f’konformità mal-paragrafu 3 ta’ dan l-Artikolu jintużaw biss għall-fini tal-issodisfar tal-obbligi tal-Istati Membri riċevituri skont l-Artikolu 4 tar-Regolament (UE) 2018/841. Ir-Reġistru tal-Unjoni għandu jimblokka kwalunkwe trasferiment sussegwenti tal-AEAs mill-Kont ta’ Konformità ta’ LULUCF tal-Istat Membru riċeventi għall-Kontijiet ta’ Konformità ta’ LULUCF ta’ Stati Membri oħrajn.
            
            
               Artikolu 59y
                  Il-ħolqien ta’ allokazzjonijiet għall-flessibbiltà tal-art ta’ foresti ġestiti (MFLFAs)
            
            
               1. Fil-bidu tal-perjodu ta’ konformità ta’ LULUCF, mill-1 ta’ Jannar 2021 sal-31 ta’ Diċembru 2025, l-amministratur ċentrali għandu joħloq fil-Kont ta’ Kwantità Totali ta’ MFLFA tal-UE għadd ta’ MFLFAs ugwali għas-somma tal-ammonti massimi ta’ MFLFAs disponibbli għall-Istati Membri kollha għall-perjodu mill-2021 sal-2030 skont l-Anness XIV.
            
         
         
            
               2. L-MFLFAs għandhom ikunu validi biss għall-ibbilanċjar ta’ xi emissjonijiet kontabbilizzati fil-kategorija ta’ kontabbiltà ta’ art forestali ġestita tal-Istat Membru kkonċernat bil-għan li jissodisfa l-obbligi tiegħu skont l-Artikolu 4 tar-Regolament (UE) 2018/841. L-MFLFAs għandhom ikunu eliġibbli biss għal trasferiment mill-Kont ta’ Kwantità Totali ta’ MFLFAs tal-UE għall-Kont ta’ Konformità ta’ LULUCF tal-Istat Membru kkonċernat.  
            
            
               Artikolu 59z
                  Trasferiment tal-MFLFAs għall-Kont ta’ Konformità ta’ LULUCF tal-Istat Membru
            
            
               1. L-amministratur ċentrali għandu jiżgura li, fuq talba ta’ Stat Membru, ir-Reġistru tal-Unjoni jittrasferixxi kwantità rikjesta ta’ MFLFAs mill-Kont ta’ Kwantità Totali ta’ MFLFAs tal-UE għall-Kont ta’ Konformità ta’ LULUCF tal-Istat Membru rikjedenti. Tali trasferiment ma għandu jitwettaq fl-ebda wieħed mill-każijiet li ġejjin:
            
            
               (a)il-bilanċ tal-Kont ta’ Konformità ta’ LULUCF tal-Istat Membru li jikkorrispondi għal perjodu ta’ konformità ta’ LULUCF partikolari kkalkolat skont l-Artikolu 59u jkun 0 jew pożittiv; 
            
            
               (b)l-Istat Membru jkun talab li jittrasferixxi ammont ta’ MFLFAs li jaqbżu l-ammont meħtieġ sabiex il-bilanċ tal-Kont ta’ Konformità ta’ LULUCF li jikkorrispondi għal perjodu ta’ konformità ta’ LULUCF partikolari ta’ dak l-Istat Membru kkalkolat skont l-Artikolu 59u jinġieb għal 0;
            
            
               (c)il-bilanċ tal-Kont ta’ Konformità ta’ LULUCF tal-UE li jikkorrispondi għal perjodu ta’ konformità ta’ LULUCF partikolari, ikkalkolat wara li jitqiesu t-trasferimenti mwettqa skont l-Artikolu 59x, ikun negattiv; 
            
            
               (d)l-Istat Membru jkun talab li jittrasferixxi ammont ta’ MFLFAs li jaqbżu l-limiti massimi stabbiliti fl-Anness XIV, ikkalkolat mill-ġdid, jekk meħtieġ, wara li jitqiesu t-talbiet preċedenti taħt dan l-Artikolu tal-istess Stat Membru; 
            
            
               (e)l-Istat Membru jkun talab li jittrasferixxi ammont ta’ MFLFAs li jaqbżu l-kwantità ta’ bjar kontabbilizzati bħala emissjonijiet kontra l-livell ta’ referenza tal-foresta tiegħu fil-kategorija tal-kontabbiltà tal-art forestali ġestita ta’ dak l-Istat Membru; 
            
            
               (f)it-talba tal-Istat Membru tiġi sottomessa wara d-determinazzjoni tal-figura tal-istatus ta’ konformità għall-perjodu ta’ konformità partikolari; 
            
            
               (g)l-Istat Membru ma jkunx inkluda, fl-istrateġija tiegħu ppreżentata f’konformità mal-Artikolu 15 tar-Regolament (UE) 2018/1999
                  9
               , miżuri speċifiċi ppjanati jew li jkunu għaddejjin sabiex jiżgura l-konservazzjoni jew it-tisħiħ, kif xieraq, ta’ bjar u ġibjuni tal-foresti.
            
            
               2. Sabiex jiġi evitat għadd doppju, l-amministratur ċentrali għandu jiżgura li meta jwettaq it-trasferiment f’konformità mal-ewwel paragrafu ta’ dan l-Artikolu, ir-Reġistru tal-Unjoni jnaqqas il-kwantitajiet korrispondenti ta’ MFLFAs ittrasferiti għall-Kont ta’ Konformità tal-LULUCF tal-Istat Membru rikjedenti mill-Kont ta’ Kwantità Totali ta’ MFLFAs tal-UE.
            
            
               Artikolu 59za
                  Determinazzjoni tal-figuri tal-istatus ta’ konformità u konformità sfurzata
            
            
               1. L-amministratur ċentrali għandu jiżgura li, wara perjodu ta’ żmien kif stabbilit fil-leġiżlazzjoni tal-Unjoni għall-eżerċitar tal-flessibbiltajiet skont l-Artikoli 11, 12 u 13 tar-Regolament (UE) 2018/841, ir-Reġistru tal-Unjoni jiddetermina l-figura tal-istatus ta’ konformità għall-Kont ta’ Konformità ta’ LULUCF ta’ kull Stat Membru billi jnaqqas il-kwantità totali tal-emissjonijiet kontabbilizzati mit-total ta’ LMUs, AEAs u MFLFAs fl-istess Kont ta’ Konformità ta’ LULUCF.
            
            
               2. Meta l-figura tal-istatus ta’ konformità tal-Kont ta’ Konformità ta’ Stat Membru ddeterminata skont il-paragrafu 1 tkun negattiva, l-amministratur ċentrali għandu jiżgura li r-Reġistru tal-Unjoni jittrasferixxi għal dak il-Kont ta’ Konformità ta’ LULUCF tal-Istat Membru l-kwantità ta’ AEAs meħtieġa sabiex il-figura tal-istatus ta’ konformità tinġieb għal 0, f’partijiet ugwali mill-Kontijiet ta’ Konformità tal-ESR tal-Istat Membru kkonċernat li jikkorrispondu għas-snin rilevanti.  
            
            
               3. Meta l-figura tal-istatus ta’ konformità tal-Kont ta’ Konformità ta’ Stat Membru ddeterminata skont il-paragrafu 1 tkun pożittiva, l-amministratur ċentrali għandu jiżgura li r-Reġistru tal-Unjoni jittrasferixxi l-LMUs kollha li jifdal għall-Kont ta’ Tħassir ta’ LULUCF tal-UE bil-għan li l-figura tal-istatus ta’ konformità tinġieb għal 0.
            
            
               4. Fil-każ ta’ konformità sfurzata skont il-paragrafu 2, l-amministratur ċentrali għandu jiżgura li r-Reġistru tal-Unjoni jerġa’ jikkalkula l-figura tal-istatus ta’ konformità għall-Kont ta’ Konformità ta’ LULUCF ikkonċernat, billi jqis l-ammonti ta’ AEAs ittrasferiti.
            
            
            
               Artikolu 59zb
                  Azzjoni korrettiva 
            
            
               1. Meta l-Istat Membru ma jikkonformax mar-rekwiżiti ta’ monitoraġġ stipulati fl-Artikolu 26(3) tar-Regolament (UE) 2018/1999, l-amministratur ċentrali għandu jipprojbixxi temporanjament lil dak l-Istat Membru milli jittrasferixxi jew ifaddal l-LMUs skont l-Artikolu 59w ta’ dan ir-Regolament jew milli juża l-MFLFAs skont l-Artikolu 59z ta’ dan ir-Regolament billi jimblokka t-tranżazzjonijiet minn u lejn il-Kont ta’ Konformità tal-LULUCF tal-Istat Membru kkonċernat li jikkorrispondu għal perjodu ta’ konformità LULUCF partikolari. L-amministratur ċentrali għandu jbiddel l-istatus tal-Kont ta’ Konformità tal-LULUCF tal-Istat Membru minn “miftuħ” għal “imblukkat”.
            
            
               2. Fuq talba ta’ Stat Membru li turi li huwa jissodisfa r-rekwiżiti ta’ monitoraġġ imsemmija fil-paragrafu 1, l-amministratur ċentrali għandu jbiddel l-istatus tal-Kont ta’ Konformità tal-LULUCF tal-Istat Membru minn “imblukkat” għal “miftuħ”.”;
            
         
         
            
               (9)fl-Artikolu 70, il-paragrafu 2 huwa sostitwit b’dan li ġej:
            
            
               “2. L-amministratur ċentrali għandu jiżgura li l-EUTL iwettaq kontrolli awtomatizzati, filwaqt li jqis l-ispeċifikazzjonijiet tekniċi u ta’ skambju tad-data previsti fl-Artikolu 75 ta’ dan ir-Regolament għall-proċessi kollha sabiex jiġu identifikati irregolaritajiet u diskrepanzi, fejn proċess propost ma jkunx konformi mar-rekwiżiti tad-Direttiva 2003/87/KE, tar-Regolamenti (UE) 2018/842 u (UE) 2018/841 u ta’ dan ir-Regolament.”;
            
            
               (10)L-Anness I għar-Regolament Delegat (UE) 2019/1122 huwa emendat f’konformità mal-Anness I għal dan ir-Regolament;
            
            
               (11)L-Anness XIII għar-Regolament Delegat (UE) 2019/1122 huwa emendat f’konformità mal-Anness II għal dan ir-Regolament;  
            
            
               (12)L-Anness XIV, kif stabbilit fl-Anness III għal dan ir-Regolament, jiżdied mar-Regolament Delegat (UE) 2019/1122.
            
            
               Artikolu 2
                  Dħul fis-seħħ
            
            
               Dan ir-Regolament jidħol fis-seħħ fl-għoxrin jum wara dak tal-pubblikazzjoni tiegħu f’Il-Ġurnal Uffiċjali tal-Unjoni Ewropea.
            
            
               Huwa għandu japplika mill-1 ta’ Jannar 2021.
            
            
               Dan ir-Regolament għandu jorbot fl-intier tiegħu u japplika direttament fl-Istati Membri kollha.
            
            
               Magħmul fi Brussell, 6.11.2020
            
            
               
                     Għall-Kummissjoni
               
               
                     Il-President
                     Ursula VON DER LEYEN
               
            
         
         
            
                  
                     (1)
                  
                        Ir-Regolament (UE) 2018/841 tal-Parlament Ewropew u tal-Kunsill tat-30 ta’ Mejju 2018 dwar l-inklużjoni tal-emissjonijiet u l-assorbimenti ta’ gassijiet serra minn użu tal-art, tibdil fl-użu tal-art u l-forestrija fil-qafas ta’ politika għall-klima u l-enerġija għall-2030, u li jemenda r-Regolament (UE) Nru 525/2013 u d-Deċiżjoni Nru 529/2013/UE (ĠU L 156, 19.6.2018; p. 1).
               
               
                  
                     (2)
                  
                        Ir-Regolament (UE) 2018/842 tal-Parlament Ewropew u tal-Kunsill tat-30 ta’ Mejju 2018 dwar it-tnaqqis annwali vinkolanti tal-emissjonijiet ta’ gassijiet serra mill-Istati Membri mill-2021 sal-2030 li jikkontribwixxi għall-azzjoni klimatika biex jiġu onorati l-impenji li saru fil-Ftehim ta’ Pariġi, u li jemenda r-Regolament (UE) Nru 525/2013 (ĠU L 156, 19.6.2018; p. 26).
               
               
                  
                     (3)
                  
                        Ir-Regolament (UE) 2018/1999 tal-Parlament EwropeW u tal-Kunsill tal-11 ta' Diċembru 2018 dwar il-Governanza tal-Unjoni tal-Enerġija u tal-Azzjoni Klimatika, li jemenda r-Regolamenti (KE) Nru 663/2009 u (KE) Nru 715/2009 tal-Parlament Ewropew u tal-Kunsill, id-Direttivi 94/22/KE, 98/70/KE, 2009/31/KE, 2009/73/KE, 2010/31/UE, 2012/27/UE u 2013/30/UE tal-Parlament Ewropew u tal-Kunsill, id-Direttivi tal-Kunsill 2009/119/KE u (UE) 2015/652 u li jħassar ir-Regolament (UE) Nru 525/2013 tal-Parlament Ewropew u tal-Kunsill (ĠU L 328, 21.12.2018, p. 1).
               
               
                  
                     (4)
                  
                        Ftehim Interistituzzjonali Bejn il-Parlament Ewropew, il-Kunsill tal-Unjoni Ewropea u l-Kummissjoni Ewropea tat-13 ta’ April 2016 dwar it-Tfassil Aħjar tal-Liġijiet (ĠU L 123, 12.5.2016, p. 1).
               
               
                  
                     (5)
                  
                        ĠU L 156, 19.6.2018, p. 1.
               
               
                  
                     (6)
                  
                        Ir-Regolament Delegat tal-Kummissjoni (UE) 2019/ 1122 tat-12 ta’ Marzu 2019 li jissupplimenta d-Direttiva 2003/87/KE tal-Parlament Ewropew u tal-Kunsill fir-rigward tal-funzjonament tar-Reġistru tal-Unjoni (ĠU L 177, 2.07.2019, p. 3).
               
               
                  
                     (7)
                  
                        Id-Direttiva 2003/87/KE tal-Parlament Ewropew u tal-Kunsill tat-13 ta’ Ottubru 2003 li tistabbilixxi sistema għall-iskambju ta’ kwoti ta’ emissjonijiet ta’ gassijiet serra ġewwa l-Unjoni u li temenda d-Direttiva tal-Kunsill 96/61/KE (ĠU L 275, 25.10.2003, p. 32). 
               
               
                  
                     (8)
                  
                        Ir-Regolament (UE) 2018/842 tal-Parlament Ewropew u tal-Kunsill tat-30 ta’ Mejju 2018 dwar it-tnaqqis annwali vinkolanti tal-emissjonijiet ta’ gassijiet serra mill-Istati Membri mill-2021 sal-2030 li jikkontribwixxi għall-azzjoni klimatika biex jiġu onorati l-impenji li saru fil-Ftehim ta’ Pariġi, u li jemenda r-Regolament (UE) Nru 525/2013 (ĠU L 156, 19.6.2018; p. 26).
               
               
                  
                     (9)
                  
                        Ir-Regolament (UE) 2018/1999 tal-Parlament EwropeW u tal-Kunsill tal-11 ta' Diċembru 2018 dwar il-Governanza tal-Unjoni tal-Enerġija u tal-Azzjoni Klimatika, li jemenda r-Regolamenti (KE) Nru 663/2009 u (KE) Nru 715/2009 tal-Parlament Ewropew u tal-Kunsill, id-Direttivi 94/22/KE, 98/70/KE, 2009/31/KE, 2009/73/KE, 2010/31/UE, 2012/27/UE u 2013/30/UE tal-Parlament Ewropew u tal-Kunsill, id-Direttivi tal-Kunsill 2009/119/KE u (UE) 2015/652 u li jħassar ir-Regolament (UE) Nru 525/2013 tal-Parlament Ewropew u tal-Kunsill (ĠU L 328, 21.12.2018, p. 1).
               
            
      
    ---documentbreak--- 
      
         
         
            
               ANNESS I
            
            
               Fl-Anness I tar-Regolament Delegat (UE) 2019/1122, jiżdiedu r-ringieli li ġejjin fit-Tabella I-II: 
            
            
            
                     
                        Isem it-tip ta' kont
                     
                  
                  
                     
                        Detentur tal-kont
                     
                  
                  
                     
                        Amministratur tal-kont
                     
                  
                  
                     
                        Għadd ta' kontijiet ta' dan it-tip
                     
                  
                  
                     
                        AEA
                     
                  
                  
                     
                        Emissjonijiet kontabilizzati/
                           Assorbimenti kontabilizzati
                     
                  
                  
                     
                        LMU
                     
                  
                  
                     
                        MFLFA
                     
                  
               
                     
                        Kont ta’ Konformità tal-LULUCF tal-UE
                     
                  
                  
                     
                        UE
                     
                  
                  
                     
                        amministratur ċentrali
                     
                  
                  
                     
                        1
                     
                  
                  
                     
                        Le
                     
                  
                  
                     
                        Iva
                     
                  
                  
                     
                        Le
                     
                  
                  
                     
                        Le
                     
                  
               
                     
                        Kont ta’ Tħassir tal-LULUCF tal-UE
                     
                  
                  
                     
                        UE
                     
                  
                  
                     
                        amministratur ċentrali
                     
                  
                  
                     
                        1
                     
                  
                  
                     
                        Iva
                     
                  
                  
                     
                        Iva
                     
                  
                  
                     
                        Iva
                     
                  
                  
                     
                        Iva
                     
                  
               
                     
                        Kont ta’ Kwantità Totali ta’ MFLFA tal-UE
                     
                  
                  
                     
                        UE
                     
                  
                  
                     
                        amministratur ċentrali
                     
                  
                  
                     
                        1
                     
                  
                  
                     
                        Le
                     
                  
                  
                     
                        Le
                     
                  
                  
                     
                        Le
                     
                  
                  
                     
                        Iva
                     
                  
               
                     
                        Kont ta’ Konformità tal-LULUCF
                     
                  
                  
                     
                        Stat Membru
                     
                  
                  
                     
                        amministratur ċentrali
                     
                  
                  
                     
                        1 għal kull 2 perjodi ta’ konformità għal kull Stat Membru
                     
                  
                  
                     
                        Iva
                     
                  
                  
                     
                        Iva
                     
                  
                  
                     
                        Iva
                     
                  
                  
                     
                        Iva
                     
                  
               
            
               ANNESS II
            
            
               L-Anness XIII tar-Regolament Delegat tal-Kummissjoni (UE) 2019/1122 hu emendat kif ġej:
            
            
            
               (1)fil-punt II, jiddaħħal il-punt 7 a li ġej:
            
            
               “7a.
                     L-amministratur ċentrali għandu jqiegħed għad-dispożizzjoni tal-pubbliku l-informazzjoni li ġejja għal kull Kont ta’ Konformità tal-LULUCF u jaġġornah fi żmien 24 siegħa fejn rilevanti:
            
            
               (a)informazzjoni dwar l-Istat Membru detentur tal-kont;
            
            
               (b)l-istat ta’ kull Kont ta’ Konformità tal-LULUCF skont l-Artikolu 9;
            
            
               (c)id-data rilevanti tal-LULUCF skont l-Artikolu 59t;
            
            
               (d)il-bilanċ tal-Istati Membri u l-Kontijiet ta’ Konformità tal-LULUCF tal-UE skont l-Artikolu 59u;
            
            
               (e)il-kwantità ta’ LMUs fil-Kontijiet tal-Konformità tal-LULUCF ta’ kull Stat Membru;
            
            
               (f)il-kwantità ta’ LMUs eliġibbli għat-trasferiment fil-Kont ta’ Konformità tal-ESR fIL-Kont ta’ Konformità tal-LULUCF ta’ kull Stat Membru;
            
            
               (g)iċ-ċifra ta’ stat tal-konformità skont l-Artikolu 59za għal kull Kont ta' Konformità tal-LULUCF:
            
            
               (i)A għall-konformità,
            
            
               (ii)I għan-nuqqas ta’ konformità;
            
         
         
            
               (h)l-informazzjoni dwar it-trasferimenti ta’ LMUs bejn il-Kontijiet ta’ Konformità tal-LULUCF skont l-Artikolu 59w u bejn il-Kontijiet ta’ Konformità tal-LULUCF u l-Kontijiet ta’ Konformità tal-ESR skont l-Artikoli 59k u 59x;
            
            
               (i)l-informazzjoni dwar it-trasferimenti ta’ AEAs skont l-Artikolu 59x u 59za bejn il-Kontijiet ta’ Konformità tal-ESR u l-Kontijiet ta’ Konformità tal-LULUCF;
            
            
               (j)l-informazzjoni dwar it-trasferimenti tal-MFLFAs mill-Kont ta’ Kwantità Totali tal-MFLFAs tal-UE lill-Kontijiet tal-Konformità tal-LULUCF tal-Istati Membri;
            
            
               (k)l-informazzjoni li ġejja dwar kull tranżazzjoni kompluta:
            
            
               (i)l-isem tad-detentur tal-kont u l-ID tad-detentur tal-kont li qed jittrasferixxi;
            
            
               (ii)l-isem tad-detentur tal-kont u l-ID tad-detentur tal-kont li qed jakkwista;
            
            
               (iii)l-ammont ta’ LMUs jew MFLFAs involuti fit-tranżazzjoni; 
            
            
               (iv)il-kodiċi ta’ identifikazzjoni tat-tranżazzjoni;
            
            
               (v)id-data u l-ħin li fihom tkun tlestiet it-tranżazzjoni (f’Ħin tal-Ewropa Ċentrali);
            
            
               (vi)it-tip tat-tranżazzjoni.”;
            
            
               (2)fil-Punt II, jiżdied il-punt 9 li ġej:
            
            
               “9.
                     Ir-Reġistru tal-Unjoni għandu jqiegħed għall-wiri fil-parti tal-websajt tar-Reġistru tal-Unjoni aċċessibbli biss mid-detentur tal-Kont ta’ Konformità tal-LULUCF, l-informazzjoni li ġejja, u għandu jaġġornaha f’ħin reali:
            
            
               (a)depożiti attwali;
            
            
               (b)lista ta’ tranżazzjonijiet proposti mibdijin minn dak id-detentur ta’ kont, bid-dettalji għal kull tranżazzjoni proposta;
            
            
               (i)l-elementi fil-punt 7a(k);
            
            
               (ii)id-data u l-ħin li fihom it-tranżazzjoni kienet proposta (f’Ħin tal-Ewropa Ċentrali);
            
            
               (iii)l-istat attwali ta’ dik it-tranżazzjoni proposta;
            
            
               (iv)kull kodiċi ta’ tweġiba mibgħuta b’riżultat tal-ispezzjonijiet magħmulin mir-reġistru u mill-EUTL;
            
            
               (c)lista ta’ LMUs u MFLFAs akkwistati minn dak il-kont b’riżultat ta’ tranżazzjonijiet kompletati, bid-dettalji għal kull tranżazzjoni tal-elementi fil-punt 7a(k);
            
            
               (d)lista ta’ LMUs ittrasferiti minn dak il-kont b’riżultat ta’ tranżazzjonijiet kompletati, bid-dettalji għal kull tranżazzjoni tal-elementi fil-punt 7a(k).”
            
         
         
            
            
               ANNESS III
            
            
            
               “ANNESS XIV
            
            
               Ammont massimu ta’ allokazzjonijiet ta’ flessibbiltà għall-art forestali ġestita disponibbli għall-Istati Membri għall-perjodu mill-2021 sal-2030
            
            
            
                     
                        Stat Membru
                     
                  
                  
                     
                        Ammont massimu ta’ MFLFAs għall-perjodu mill-2021 sal-2030 
                     
                  
               
                     
                        Il-Belġju
                     
                  
                  
                     
                        2200000
                     
                  
               
                     
                        Il-Bulgarija
                     
                  
                  
                     
                        5600000
                     
                  
               
                     
                        Ir-Repubblika Ċeka
                     
                  
                  
                     
                        3100000
                     
                  
               
                     
                        Id-Danimarka
                     
                  
                  
                     
                        100000
                     
                  
               
                     
                        Il-Ġermanja
                     
                  
                  
                     
                        27600000
                     
                  
               
                     
                        L-Estonja
                     
                  
                  
                     
                        9800000
                     
                  
               
                     
                        L-Irlanda
                     
                  
                  
                     
                        200000
                     
                  
               
                     
                        Il-Greċja
                     
                  
                  
                     
                        1000000
                     
                  
               
                     
                        Spanja
                     
                  
                  
                     
                        15900000
                     
                  
               
                     
                        Franza
                     
                  
                  
                     
                        61500000
                     
                  
               
                     
                        Il-Kroazja
                     
                  
                  
                     
                        9600000
                     
                  
               
                     
                        L-Italja
                     
                  
                  
                     
                        14500000
                     
                  
               
                     
                        Ċipru
                     
                  
                  
                     
                        30000
                     
                  
               
                     
                        Il-Latvja
                     
                  
                  
                     
                        25600000
                     
                  
               
                     
                        Il-Litwanja
                     
                  
                  
                     
                        3400000
                     
                  
               
                     
                        Il-Lussemburgu
                     
                  
                  
                     
                        300000
                     
                  
               
                     
                        L-Ungerija
                     
                  
                  
                     
                        900000
                     
                  
               
                     
                        Malta
                     
                  
                  
                     
                        0
                     
                  
               
                     
                        In-Netherlands
                     
                  
                  
                     
                        300000
                     
                  
               
                     
                        L-Awstrija
                     
                  
                  
                     
                        17100000
                     
                  
               
                     
                        Il-Polonja
                     
                  
                  
                     
                        22500000
                     
                  
               
                     
                        Il-Portugall
                     
                  
                  
                     
                        6200000
                     
                  
               
                     
                        Ir-Rumanija
                     
                  
                  
                     
                        13400000
                     
                  
               
                     
                        Is-Slovenja
                     
                  
                  
                     
                        17200000
                     
                  
               
                     
                        Is-Slovakkja
                     
                  
                  
                     
                        6500000
                     
                  
               
                     
                        Il-Finlandja 
                     
                  
                  
                     
                        54100000
                     
                  
               
                     
                        L-Iżvezja
                     
                  
                  
                     
                        47500000
                     
                  
               
                     
                        Ir-Renju Unit
                     
                  
                  
                     
                        3300000